**BO‘LAJAK O‘QITUVCHILARNING KOMMUNIKATIV MADANIYATINI MILLIY VA UMUMINSONIY QADRIYATLAR ASOSIDA RIVOJLANTIRISH**

**Shabon Muxamadovna Farmonova**

Buxoro davlat universiteti

pedagogika kafedrasi dotsenti,

pedagogika fanlari bo‘yicha

falsafa doktori (PhD)

***Annotatsiya.*** *Maqolada bo‘lajak o‘qituvchilarning dunyoqarashi va kasbiy mahoratini tarkib toptirishda davlat ta’lim standartlari talablarining o‘rni xususida fikr yuritiladi. Shuningdek, loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirishning asosiy funksional vazifalari bayon etilgan.*

***Kalit so‘zlar:*** *qadriyat, ta’lim, kommunikativ, madaniyat, ilm, axloqiy fazilat.*

***Аннотация.*** *В стате рассматривается рол требований государственных образователных стандартов в содержании мировоззрения и профессионалных умений будущих учителей. Также в средствах проектного образования описаны основные функсионалные задачи развития коммуникативной културы будущих учителей на основе натсионалных и общечеловеческих сенностей.*

***Ключевые слова:*** *сенност, образование, коммуникация, култура, наука, нравственная добродетел.*

***Annotation.*** *The article reflects the role of the requirements of state educational standards in the content of the worldview and professional skills of future teachers. The main functional tasks of developing the communicative culture of future teachers based on national and universal values are also described in the means of project education.*

***Keywords:*** *value, education, communication, culture, science, moral virtue.*

Jahonning rivojlangan mamlakatlari ta’limida bo‘lajak o‘qituvchilar kommunikativ madaniyatini rivojlantirish muammosi echimi sifatida ularning innovasion, kreativ faolligiga alohida e’tibor qaratilmoqda. Xalqaro tashkilotlarning “Ta’lim – taraqqiyotining asosiy harakatlantiruvchi kuchi va barqaror rivojlanish maqsadlariga etkazuvchi muhim faoliyat turi” degan e’tirofi asosida katta yoshdagi aholi kompetentligini baholash xalqaro dasturi(PIAAC)dan foydalanish hamda kasbiy mahoratni shaxs sifatlari bilan uyg‘unlashtirish, innovasion yondashuvni ta’lim jarayoniga izchil joriy etishni taqozo etadi.

Inson his–tuyg‘ulari jamiyat bag‘rida yuzaga keladi, mustahkamlanadi hamda boyib boradi. Shu bois loyihaviy ta’lim vositasida bo‘lajak o‘qituvchilar kom­munikativ madaniyatini milliy va umuminsoniy qadriyatlar asosida rivojlantirish jarayonida shaxsni ijtimoiy munosabatlarning faol ishtirokchisiga aylantirish masalasi xalqning etuk ziyolilari diqqat–e’tiborini o‘ziga tortib keldi. Chunonchi, zardushtiylik dinining muqad­das kitobi “Avesto”da shaxs komilligining asosiy belgisi amaliy fao­liyat, ya’ni mehnat deb talqin etiladi. Faylasuf olim T.Mahmudov “Avesto” asarini tahlil qilar ekan, zardushtiylik dinining oltin qoidasi “Ezgu fikr, ezgu kalom (so‘z) va ezgu amal” mohiyatini quyidagicha talqin etadi: “Avesto”dagi uchlikning haqiqiy manbalariga” yondashiladigan bo‘lsa, ular qadimgi zamon kishilarining axloqiy tasavvurlariga batamom muvofiq bo‘lib tushadi. Fikr, so‘z va ishning birligi ibtidoiy insonning ajralmas xislati edi. Uning ongi, ahloq va boshqalar xususidagi tasavvurlari o‘zi mansub bo‘lgan jamoa bilan uzviy bog‘langandir. Jamoaning fikri uning ham fikri, jamoaning so‘zlari uning ham so‘zlari, jamoaning ishlari uning ham ishlari bo‘lgan. Ijtimoiy va shaxsiy manfaatlarning uyg‘unligi urug‘chilik jamiyatiniig muhim belgisidir. Jamoaning har qanday topshirig‘ini bajarish uning a’zolari uchun muqaddas edi” [1].

Muhammad Muso al–Xorazmiy ilm egallash faoliyatini tashkil etishda talabaning shaxsiy kuzatishlari hamda olgan bilimlaridan foydalanish jarayoni etakchilik qilishini o‘rgangan. Mutafakkir ilm izlovchilarning ilmiy manbalarni to‘plash, ularni ifodalash va kuzatilganlarni tushuntira olish malaka va ko‘nikmalarini hosil qilishiga e’tiborini qaratgan [2].

Abu Nasr Forobiy (873–950) “Fozil odamlar shahri” asarida yosh avlodda “ezgulik, adolat, bilimdonlik kabi fazilatlarni shakllantirish” va ularni “yovuzlik, nodonlik, bilimsizlik kabi jaholat illatlaridan asrash” masalasini tahlil qilgan. Uning fikricha, “odamlar tarbiya natijasiga ko‘ra fozil (etuk) yoki johil kimsalarga aylanadi”. Olim fozil odamlar yashaydigan jamiyatni hozirgi “fuqarolik jamiyati” tushunchasining muqobili bo‘lgan “fozil jamiyat”, - deb ataydi [3].

Abu Nasr Forobiy inson kamolotga yolg‘iz o‘zi erisha olmasligi, buning uchun atrofidagilari bilan aloqada bo‘lishi, ularning ko‘maklariga muhtojligini ta’kidlash orqali ijtimoiy munosabatlar ahamiyatini ochib berishga harakat qiladi. Insoniy sifatlarni shaxsga singdirishda ikki yo‘l mavjudligini ta’kidlaydi: “Amaliy fazilatlar va amaliy san’at, kasb**–**hunarlar va ularni bajarishga odatlanish”. Bu odat ikki yo‘l bilan hosil qilinadi. Bulardan birinchisi – qanoatbaxsh, chorlovchi, ilhomlantiruvchi so‘zlar yordamida hosil qilinadi, malakalar vujudga keltiriladi, odamdagi g‘ayrat, qasd–intilish harakatga aylantiriladi [3].

Ikkinchisi – majbur etish yo‘li. Bu usul gapga ko‘nmovchi qaysar shahar­liklar va boshqa sahroyi xalqlarga nisbatan qo‘llaniladi. Chunki ular o‘z istaklari tufayli so‘z bilan g‘ayratga kiradiganlardan emas. Ulardan birortasi nazariy bilimlarni o‘rganishga kirishsa, uning fazilati yaxshi bo‘ladi. Kasb–hunarni va juz’iy san’atlarni egallashga intilish bo‘lmasa, bunday odamlarni majbur etmaslik kerak. Chunki shahar xalqlariga tarbiya berishdan maqsad ularni fazilat egasi qilish va san’at ahllariga (madaniyatli kishilarga) aylantirishdir” [3].

Abu Rayhon Beruniy ilmlarni egallashda shaxs ruhiyatidagi intilish va qiziqish muhimligi haqidagi g‘oyani ilgari suradi. Alloma ijtimoiy jamiyat ravnaqini ma’rifat rivojiga bog‘liq holda ko‘radi. Bilim olish axloqiy tarbiyaning tashkil etilishida o‘ziga xos xususiyatga ega. Zero bilim olishning samarasi bo‘lgan aql hamda axloqiy fazilatlarga tayangan holda shaxs atrofdagilar bilan muloqotga kirishadi, ijtimoiy munosabatlar jara­yonida ishtirok etadi deb hisoblagan Abu Rayhon Beruniy yaxshi xislatlar sirasiga to‘g‘rilik, odillik, kamtarlik, rahbarlikda adolatlilik, tadbirkorlik kabilarni kiritadi. Mutafakkir nuqtai nazarida yoshlarga kasb–hunarni o‘rgatishda shaxsiy namuna metodidan foydalanish kutilgan natijalarni beradi [4].

Abu Ali ibn Sino bir qator asarlarida insondagi mavjud aql**–**tafakkur quvvatining yomon illatlardan qutulish, o‘zlikni anglash vositasi ekan­ligini asoslaydi. U inson ijtimoiy aloqaga muhtoj ekanligini ko‘rsatib o‘tadi. Binobarin, inson boshqa birov bilan qo‘shnichilik qilish uchun uning uyi yoniga uy soladi, moddiy ehtiyojlarini qondirish maqsadida mahsulot ayriboshlaydi, oldi–sotdi munosabatlarini yo‘lga qo‘yadi, dushmandan himoyalanish uchun atrofdagilar bilan birlashadi [5].

Navoiy ustozi Abdurahmon Jomiyni pir tutib, izdosh sifatida Naqshbandiya tariqatining etuk namoyandalaridan biriga aylandi. Shu sabab­li ko‘plab asarlarida olijanob inson timsoli islom tasavvufi nuqtai nazaridan talqin etiladi. “Mahbub ul–qulub” (“Ko‘ngillarning sevgani”) deb nomlangan pand–nasihatlarga boy asarining boblari tavba, zuhd, tavakkul, qanoat, sabr, tavoze’, rizo, ishq nomlari bilan ataladi. Alisher Navoiyning axloqiy ta’limotida ham yuqoridagi kabi ijtimoiy faollik fazilatlari qatori adolat tushunchasi asosiy o‘rin egallaydi.

Mutafakkir adolatni eng yuksak axloqiy fazilat deb baholaydi, insonlarning o‘zaro munosabatlarida ham, davlat va jamiyatni boshqarishda ham adolat bilan ish ko‘rish zarurligini ta’kidlaydi. Shoir nazarida muhabbat insonni yomonliklardan saqlovchi va ehtiyojga berilishdan forig‘ etuvchi axloqiy kuch. U o‘zida olijanoblik va mardonavor ruhni, vafodorlikni, insondagi barcha imkoniyatlar va ma’na­viy kuchlarning faol namoyon bo‘lish yo‘llarini aks ettiradi. Inson ruhining go‘zallikka intilishi va buning uchun jasorat ko‘rsatishga tayyor­lik shoir ijodiy tasavvuridagi ulug‘vorlik namunasidir.

Alisher Navoiy insonga hayotiy a’moli va ezguliklariga qarab baho bergan. Inson avvalo jamiyatga naf keltirishi, foydali ishlari bilan qadrli. Boshqalarga ziyon etkazadigan, jamiyat tengligi va osoyishtaligini buzadigan, siyrati suratiga to‘g‘ri kelmaydigan kimsalar chin inson emas. U jamiyatning har bir a’zosidan – shohmi, gadomi inson nomiga munosib bo‘lishni talab etadi. Shoir fikricha, yaxshilik va odamiylikning mezoni xalq g‘am**–**tashvishi bilan yashashdir:

Odamiy ersang, demagil odamiy

Oniki, yo‘q xalq g‘amidin g‘ami.

Navoiy himmati baland, hojatbaror, adolatpanoh insonlarni sharaflaydi. Ma’lumki, inson allaqanday mavhum tushuncha emas. U o‘z kasbu kori, jamiyatda egallagan mavqei bilan konkret shaxsdir.

Umuman olganda, buyuk mutafakkirlarning pedagogik mazmundagi g‘oyalari milliy qadri­yat­larga yo‘g‘rilgan qarashlari etuk kadrlarni tarbiyalashda muhim ahamiyat kasb etadi. Ularning kommunikativlik haqidagi qarashlari yaxlit konseptual asosga ega bo‘lib, ijtimoiy pedagogikaning muhim tamoyil, mezon va qoidalarini o‘zida mujassam etganligi bilan diqqatga sazovor.

Milliy va umuminsoniy qadriyatlar asosida bo‘lajak o‘qituvchilar kommunikativ madaniyatini rivojlantirish ilmiy–pedagogik va amaliy jihatlari bilan muhim ahamiyatga ega. Mazkur vazifalar, o‘z navbatida, bir qator ichki va tarkibiy jihatlarni qamrab oladi. Bu tarkibda bir nechta tushunchalar ustuvor sanalib, ular quyidagicha izohlanadi:

**1. Ijtimoiy ong** faqat insonga xos bo‘lib, ob’ektiv olam va ijtimoiy borliqning kishilar ongida aks ettirilishidir. Ong – odamning fikrlash markazi. Unda g‘oya, fikr va ma’lumotlar joylanadi hamda ijtimoiy ongni shakllantirish poydevori qo‘yiladi.

**2. Ijtimoiy dunyoqarash.** Bu tushuncha zamirida tabiat, olam va odam haqidagi “yaxlit umumlashtirilgan bilimlar”, ma’lumotlar va fikrlar mujassamlanadi. Ijtimoiy dunyoqarashning shakllanishi, rivojlanishi va takomillashishida g‘oya muhim o‘rin tutadi. O‘z navbatida, g‘oyaning ham bir necha turi mavjud bo‘lib, bugun jamiyatimizda uning Bunyodkor va Vayronkor shakllari idrok etilgan. Talabalarning ijtimoiy dunyoqarashi ideal va real maqsad–muddaolarni o‘zida mujassam etgan milliy g‘oya asosida shakllantiriladi.

**3. Ijtimoiy axloq** tushunchasi o‘zida shaxsning tabiat, olam va odamga bo‘lgan munosabatlari, xatti**–**harakatlari va odoblari majmuini aks ettiradi. Ijtimoiy axloq insonning o‘z hayoti, jamiyat va kelajak avlod oldi­dagi me’yoriy qonuniyatlar yig‘indisi hisoblanadi.

Ijtimoiy axloq huquq kabi erkinlik va mas’uliyatlilik xususiyatiga ega, lekin u huquqdan farqli o‘laroq tabiiy mexanizmlarga ega. Inson ijtimoiy axloqsiz bo‘lsa, ijtimoiy hayot va jamiyatdan tashqarida bo‘lib qoladi.

**4. Ijtimoiy kompetentlik** sifati mavjud shaxs boshqalarni qanday bo‘lsa, shundayligicha qabul qiladi. Uchrashuv va muzokiralarga kechikmaydi, to‘g‘ri xulosa va qarorlarga kela oladi, atrofidagilarning xohish va ehtiyojlarini seza biladi, qiziquvchan.

Loyihaviy ta’lim asosida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirishning metodologik asoslari (ta’limga oid me’yoriy hujjatlar, pedagogik meros, ilmiy**–**pedagogik tadqiqotlarda bayon qilingan nazariy–metodik tav­siyalar) ham o‘ziga xos ahamiyatga ega. Mazkur metodologik asoslarga tayangan holda loyihaviy ta’lim asosida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlan­tirishning mezonlari quyidagi pedagogik qonuniyatlarga asoslanishni taqo­zo etadi:

 yosh va jismoniy xususiyatlar hamda imkoniyatlarni hisobga olish, mazkur muammo yuzasidan ishlab chiqilgan ilmiy tavsiyalarga tayanish;

 ijtimoiy ong, axloq va xatti**–**harakatlar, fazilatlar hamda faollik sifatlarini pedagogik talablar va mezonlar asosida shakllantirish;

 samarali metod, vosita, shakl va yondashuvlarga asoslanish.

Qayd etilgan fikrlar asosida ish ko‘rish loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirishda ilmiy va metodik jihatdan qulay­likni yuzaga keltiradi.

Loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish ijtimoiy ehtiyoj bo‘lib, jamiyat taraqqiyoti shuni taqozo etadi. Tadqiqotchi O.Y.Chapitkova talaba­larning ijtimoiy faolliklarini rivojlantirish jarayonining **metodo­logik asosi** quyidagilardan iboratligini ta’kidlaydi:

 “loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish ma’naviy–ijtimoiy munosabatlar jarayonida tarkib topib, ijtimoiy hayotga nisbatan yondashuvning mazmuni va darajasi sifatida namoyon bo‘ladi;

 loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirishda ma’naviy–axloqiy talablar asosida tashkil etiladigan faoliyat darajasi muhim omil sanaladi;

 loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish ob’ektiv va sub’ektiv shart–sharoitlarga ko‘ra tashkil etiladigan ta’lim–tarbiya jarayonida shakllanadi;

 loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish jamiyat taraqqiyotini ta’minlashning muhim sharti bo‘lib, istiqbolni oldin­dan ko‘ra olish imkonini beradi”.

Loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish quyidagi vazifalarni hal etishni nazarda tutadi:

 bo‘lajak o‘qituvchining faolligini qaror toptirish;

 bo‘lajak o‘qituvchining faolligi darajasini izchil sur’atda oshirib borishga qaratilgan chora–tadbirlarni belgilash;

 davlatning yoshlarga oid siyosati mazmuni, mohiyati va ahamiyati borasidagi ma’lumotlar bilan ta’minlash;

 ma’naviy–ijtimoiy mavzularga doir amaliy tadbirlar o‘tkazib turish hamda jarayonda talabalar jamoasining har bir a’zosi faol ishtirok etishi uchun zarur.

Jamiyatning ijtimoiy–iqtisodiy rivojlanishi inson o‘z ijtimoiy mohiyatini shakllantiradigan ikkita o‘zaro bog‘liq jarayonni o‘z ichiga oladi.

Loyihaviy ta’lim vositasida bo‘lajak o‘qituvchilar kommunikativ madaniyatini milliy va umuminsoniy qadriyatlar asosida rivojlantirish mazmunini tashkil tabiat, jamiyat, faoliyat usullari, inson­ning o‘z atrofidagilarga, mehnatga, muloqot va boshqa shu kabilarga hissiy–irodaviy hamda qadriyat nuqtai nazaridan munosabati haqidagi bilimlar manbai tarzida namoyon bo‘ladi.

**Foydalanilgan adabiyotlar**

1. Мaхмудoв Т. “Aвeстo” ҳaқидa. – Т.: Шaрқ, 2000. – 63 б.

2. Aбу Нaср Фoрoбий. Фoзил oдaмлaр шaҳри. – Т.: A. Қoдирий нoмидaги хaлқ мeрoси нaшриёти, 1993. – 222 б.

3.Aбу Рaйҳoн Бeруний. Тaрaйҳaлaр (Жaвoҳирoт китoбидaн). – Т.: Мeрoс, 1991. – 47 6.

4. Бaбaшeв Ф. A. Хoрaзм Мaъмун aкaдeмияси aллoмaлaрининг мaърифий–aхлoқий қaрaшлaри. Пeд. фaн. нoмз. ... дисс. – Т., 1999. – 149 б.

5. Кoмилoв Н. Кoмил инсoн – миллaт кeлaжaги. – Т.: Ўзбeкистoн, 2001. – 147 б.

6. Мaънaвият юлдузлaри: (Мaркaзий Oсиёлик мaшхур сиймoлaр, aллoмaлaр, aдиблaр) /Мaъсул муҳaррир: М. М. Хaйруллaeв. –Т: A.Қoдирий нoмидaги хaлк мeрoси нaшриёти, 1999. – 400 б.

7. Қурoнoв М. Ўзбeкистoн умумий ўртa тaълим мaктaблaридa миллий тaрбиянинг илмий–пeдaгoгик aсoслaри. Пeд. фaн. дoк. ... дисс. – Т., 1998. – 316 б.

8. Хoджaeв Б. Пeдaгoгнинг лoйиҳaлaш мaдaнияти мoдули бўйичa ўқув–услубий мaжмуa. –Тoшкeнт, ТДПУ. 2016. 161 б.